	Dan u tjednu

(datum)
	Misna nakana
	Vrijeme

Mjesto

	Nedjelja

(30. 8. 2026.)

Jr 20,7-9

Rim 12,1-2

Mt 16, 21-27
	Za župljane
	8,00

Petrijanec

	
	+ Franjo Levanić; Mirko Dregarić i roditelji; ob. Kereži, Hohnjec i Smodek; Katarina i Pavao Bedenik
	9,30

Strmec

	
	+ Katarina i Pavao Bedenik; ob. Bedenik, Šafarič, Till, Puklavec; sveć. Pavao Bedenik; č. s. Agneza Puklavec; ob. Bek i Lazar
	11,00

Petrijanec

	Ponedjeljak

Gospa od Suza

Lk 4, 16-30
	+ Terezija,  Stjepan i ob. Dvoršćak; ob. Huđek; Alojzija i Dragutin Šincek; Ivan Golub
	7,30

Petrijanec 



	Utorak

Egidije, Ruta

Lk 4, 31-37
	+ Mara i Đuro Vrabec; ob. Ferenec, Sukačić, Strelec i Uranić
	7,30

Petrijanec 



	Srijeda

Prosper

Lk 4, 38-44
	+ Josip i Josipa Jambrek; Mirko i Josipa Smodek; Terezija i Stanko Smodek; Marija i Pavao Štefinšćak
	7,30

Petrijanec



	Četvrtak 

Grgur Veliki, papa

Lk 22, 24-30
	+ Franjo i Ruža Videc; Nikola, Marija,  Stjepan i Ivan Videc; ob. Kralj, Mesec, Abraham i Drvar

~ klanjanje ~
	19,00

Petrijanec

	Petak

Rozalija iz Palerma

Hoš 2,16b.17b.21-22   

1 Kor 7, 25-35                   Mt 25, 1-13 

PROŠTENJE U PETRIJANCU                      
	1. + Branko, Ivan i Marija Golubić i roditelji; Marko Kereži i roditelji; Vinko Majer i Dražen Kanjir

2. + Mara, Stanko, Marko i Stjepan Kutnjak; Marija i Josip Orel; ob. Levanić  

3. + Ivan i Kata Pajtak, roditelji i braća; ob. Ruklić; Franjo i Ružica Videc; Josip Hunjet

4. + Marija i Stjepan Bedenik; Božena Kljajić i Božidar Starčević
	18,00

Petrijanec 



	Subota

Sv. Majka Terezija

Lk 6, 1-5
	+ Antun i Darinka Furjan; Ivanka Melnjak
	7,30

Petrijanec

	Nedjelja

(6. 9. 2026.)

Ez 33, 7-9

Rim 13, 8-10

Mt 18, 15-20
	Za župljane
	8,00

Petrijanec

	
	+ Božidar i Dragutin Seketin i roditelji; ob. Mije Cafuka
	9,30

Nova Ves

	
	+ Đuro Rihtarić i roditelji; Josipa i Pavao Kereži i roditelji
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

       30. 8. 2026. 
DVADESET  I DRUGA NEDJELJA  KROZ GODINU
Knjiga proroka  Jeremije  20, 7-9
(Riječ mi Gospodnja postade na ruglo.)
Poslanica svetoga Pavla  apostola Rimljanima   12, 1-2
(Prikažite svoja tijela za žrtvu živu.)
Evanđelje po Mateju    16, 21-27
(Hoće li tko za mnom, neka se odrekne samoga sebe.)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
„Hoće li tko za mnom, neka se odrekne samoga sebe, neka uzme svoj križ i neka ide za mnom.“

Isusovo obećanje o tome da vrata paklena neće nadvladati Crkvu je jamstvo njezina rasta. Znamo također da Sotona napada potomstvo žene koja se ukazala kao veliki Znak na nebu (Otk 12 ). Prema tome, ni papi nije lako voditi Crkvu na zemlji. Nije slobodan od đavolskih napasti sa svih strana. Čini se da njega najviše napadaju demoni. U trenutku kada je Petar dobio ključeve vlasti, možemo zamisliti kako se Sotona još jače rasrdio na njega. Bog je podario čovjeku – prvom papi, nevidljive ključeve svoje milosti u svim sakramentima. Papa, čovjek, je dobio od Boga vlast odrješivanja grijeha. Koliki je to morao biti udarac za pakao.

Nakon što je Petar priznao Isusa Kristom, događa se nešto čudno. Dok se Isus povjerava svojim apostolima kako mora trpjeti i umrijeti za sve ljude, kako bi se pokrenuo proces otpuštanja grijeha po Božjoj milosti preko ljudi, Petar izgovara svoje NE! Na njegovo NE, Isus govori: „Nosi se od mene Sotono! Sablazan si mi jer ti nije na pameti što je Božje, nego što je ljudsko!“ Čini se da je ova rečenica egzorcizam. A još uz to, riječ sablazan na grčkom znači skandalom. Kada bismo
doslovce preveli Isusovu rečenicu, dobili bismo ovakav prijevod: „Sotono, stani iza mene! Sada si mi kamen spoticanja jer ne misliš kao što Bog misli“.

Petar uopće nije bio dobronamjeran prema Isusu, želeći ga spasiti od muke.
Ono što je izgovorio ustvari je bila đavolska taktika. Sotona nije želio da Isus pobjednički umire za ljude i njihove grijehe. Izgleda također kako se Petar i sam bojao trpjeti jer ako će Isus trpjeti, morat će i on. Zar Isus nije znao da će Petra, budućeg nadpastira, napadati đavao? Znao je. On sam je prvi prošao pobjednički put iskušenja u pustinji (Mt 4).

Međutim, Isus, poznavajući sve Petrove slabosti, učinio ga je papom. Sam Petar zna za svoje grijehe i slabosti (2P 3, 15-16). Njegovo prvo ime je bilo Šimun (Simeon). To ime u svojoj etimologiji sadrži odbačenost od oca. Lea je rodila Simeona kada je bila odgurana od Jakuba. Simeon znači „ čuo si da sam odbačena“. Isus daje Šimunu novi identitet. On je od sada KEFA i postat će i više nego veliki svećenik KAJFA. Zanimljivo, jer sve se to zbiva između židovskih blagdana Sukkot i Jom kipur, kada veliki svećenik je izgovarao pravo Ime Boga. Petrova snaga je u Isusu, a ne u njemu. On je stijena u Isusu, a ne po tome što se tako naziva. Svaka Petrova pobjeda događa se u Isusu. Bez Isusa, Petar prestaje biti Petar. Svaki papa, dok se drži Isusa, predaje katolički nauk, vodi njegovo stado. Jer je to Kristov naum. Tada neće biti zaprekom, kamenjem spoticanja, nego će ponizno ići za Isusom.

Sotona svima nama želi ukrasti identitet. Njegova je ideja da ne znaš čiji si! Đavao se često predstavlja u Bibliji na različite načine: zmija, zmaj, divlje zvijeri, jer sam je izgubio svoj identitet. Njegova je najveća želja da i ti izgubiš svoj identitet pripadnosti Kristu. Tada gubiš svoj život zauvijek. Ići za Isusom znači nositi svoj križ. Mnogi bi željeli ići za Isusom, ali boje se trpljenja. Imaju svoje ideje. Izraelci su izgradili svoj identitet po živoj pripadnosti Bogu. Oni koji su odstupili od njega, „puzali su poput zmije“ (Izl 1,7). Danas se ljudi stide moliti, bježe pred Biblijom, ne vole dolaziti na klanjanje pred Presvetim Oltarskim Sakramentom, tijekom mise sakrivaju se i dosađuju, odobravaju abortuse i eutanaziju. Gube svoj identitet. Boje se Boga pogledati u oči. Ali jedino Bog, Isus Krist, može darovati izgubljeni identitet.

Papa će uvijek biti pravi papa, sve dok ostaje povezan pravovjerno s Isusom i njegovim naukom. Tako i svaki vjernik koji je izložen đavolskim napastima, nikada neće izgubiti svoj identitet dok je povezan s Kristom i njegovom Crkvom.

                                                                                                                          (p. Arek Krasicki)

Molitva svetoj Rozaliji

(uz spomendan svete Rozalije – petak, 4. rujna)

 „O, divna sveta Rozalijo, ti što si se posvetila najstrožim pokorama u osami jedne špilje, iz ljubavi prema Isusu, svome Zaručniku, pogledaj samilosno  na nas koji te molimo.

Izmoli nam kod Boga milost da strpljivo nosimo svoje križeve, da resimo svoja srca krjepostima i da se u svakoj nevolji pouzdamo u Oca nebeskoga. Budi nam zaštitnica u opasnostima, utjeha u bolestima i zagovornica u času naše smrti. Sveta Rozalijo, moli za nas da dostojni postanemo obećanja Kristovih. Amen.“

Upoznajmo svete

Sveti Josip iz Arimateje – spomendan 31. kolovoza

Sveti Josip iz Arimateje, dobročinitelj i misionar, živio je i djelovao u I. stoljeću. Potjecao je iz Arimateje, najvjerojatnije iz Ramathaim-Zophima, u blizini Jeruzalema, odakle je potjecao i Samuel, veliki izraelski sudac. Spominje se u sva četiri evanđelja. Bogati Židov, posjedovao je novi grob isklesan u stijeni, u blizini Golgote. Bio je ugledan i imućan čovjek, član Sanhedrina (Velikog vijeća). Isusov učenik, iz straha pred Židovima svoju vjeru živio je potajice, kao i njegov prijatelj, sveti Nikodem. No kad je Isus nepravedno osuđen i ubijen, Josip iz Arimateje hrabro je istupio na scenu. Sveti Luka to opisuje ovako: „Uto neki čovjek imenom Josip, vijećnik, rodom iz judejskoga grada Arimateje, dobar i pravedan čovjek-on ne bijaše odobrio odluke i djela drugih-koji je očekivao kraljevstvo Božje, dođe k Pilatu i zatraži tijelo Isusovo. Zatim ga skinu, zavi ga u platno i položi u grob, izduben u pećini, gdje još nitko nije bio položen“ (Lk 23, 50-53).

Na temelju apokrifnih evanđelja o Josipu iz Arimateje proširile su se mnoge legende i fantastične priče. Zajedno s Nikodemom Josip je navodno utemeljio Crkvu u Lidi. Bio je misionar u Francuskoj, Španjolskoj, Portugalu i Engleskoj. Osobito je popularan u Engleskoj, gdje ga povezuju s legendama o kralju Arturu i svetom gralu. Prema predaji baš je on donio sveti gral u Englesku i bio osnivač prve crkve na britanskom tlu, opatije u Glastonburyju. Kao sudionika Isusova pogreba ovjekovječili su ga mnogi velikani likovne umjetnosti, književnici i filmski redatelji.
                                                                                                               (Župa Jastrebarsko)

☺
	Dolazi Ivica iz škole neraspoložen.
- Što je Ivice? Koji ti je predmet u školi danas bio najteži?
- Klupa! Pala mi je na nogu.

	- Tata, je li istina da je šutnja zlato?

- Istina je, sine! 
- A zašto sam onda dobio jedinicu iz hrvatskog, a uopće nisam otvorio usta.


<><><>
Kršteni:
Gabrijel Takač, sin Roberta i Lucije r. Spevan, iz Petrijanca

Ivano Gotal, sin Marija Gotala i Adriane Dujmović, iz Nove Vesi
Čestitamo!

Vjenčani:

Luka Ivanković, iz Varaždina, župa Sv. Vid i Ingrid Vujević, iz Petrijanca

Čestitamo!

Umrli:

Katarina Topolovec, 90 god., iz Strmca

Pokoj vječni daruj joj, Gospodine![image: image2.png]



